Document ID: 31994D0478

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 που τροποποιεί την απόφαση 93/507/ΕΟΚ σχετικά με τα μέτρα προστασίας όσον αφορά την εγκεφαλομυελίτιδα ιπποειδών, τύπου Βενεζουέλας, στο Μεξικό (Κείμενο που παρουσιάζει ενδιαφέρον για τον ΕΟΧ) (94/478/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18,
την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση ιπποειδών και τις εισαγωγές ιπποειδών προελεύσεως τρίτων χωρών (3), όπως τροποποιήθηκε τελευταία από την οδηγία 92/36/ΕΟΚ (4), και ιδίως το άρθρο 12,
Εκτιμώντας:
ότι, κατόπιν της εμφάνισης εγκεφαλομυελίτιδας ιπποειδών τύπου Βενεζουέλας στο Μεξικό, το 1993, η Επιτροπή θέσπισε την απόφαση 93/507/ΕΟΚ της 21ης Σεπτεμβρίου 1993 σχετικά με τα μέτρα προστασίας όσον αφορά την εγκεφαλομυελίτιδα ιπποειδών τύπου Βενεζουέλας στο Μεξικό και η οποία τροποποίησε την απόφαση 79/542/ΕΟΚ του Συμβουλίου (5)-
ότι, ενόψει των εγγυήσεων που δόθηκαν από τις μεξικανικές αρχές, πρέπει να επιτραπεί η εκ νέου είσοδος των εγγεγραμμένων ιπποειδών μετά από εποχιακή εξαγωγή από την ευρύτερη περιοχή του Monterey (Μεξικό)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 93/507/ΕΟΚ αντικαθίσταται από το ακόλουθο κείμενο:
"Άρθρο 2
Εντούτοις, τα κράτη μέλη επιτρέπουν την εκ νέου είσοδο των εγγεγραμμένων ιπποειδών μετά από προσωρινή εξαγωγή από την ευρύτερη περιοχή του Monterey."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1994.

Labels: 3
18
6